নিউজিল্যান্ডের বিশ্বরেকর্ড
সদ্য সমাপ্ত তিন ম্যাচ ওয়ানডে সিরিজে শ্রীলংকাকে ধবলধোলাই করেছে নিউজিল্যান্ড। এ পথে অনন্য বিশ্বরেকর্ড গড়েছেন কিউইরা।







লংকানদের বিপক্ষে সিরিজের প্রথম ওয়ানডেতে ৩৭১, দ্বিতীয় ওয়ানডেতে ৩১৯ ও তৃতীয় ওয়ানডেতে ৩৬৪ রান করে নিউজিল্যান্ড। সব মিলিয়ে সিরিজে ব্ল্যাক-ক্যাপসদের মোট সংগ্রহ ১০৫৪ রান, যা ক্রিকেট ইতিহাসে তিন ম্যাচ ওয়ানডে সিরিজে সর্বোচ্চ রান। সেই হিসাবে এটি কেন উইলিয়ামসন বাহিনীর বিশ্বরেকর্ড।




এর আগে রেকর্ডটি দখলে ছিল ভারতের। ২০১৭ সালে ইংল্যান্ডের বিপক্ষে নিজেদের ডেরায় তিন ম্যাচ ওয়ানডে সিরিজে ১০৫৩ রান সংগ্রহ করে টিম ইন্ডিয়া। ওই সিরিজে ইংলিশরাও দুর্দান্ত করেন। সিরিজ না জিতলেও ভারতের বিপক্ষে তিন ম্যাচে ১০৩৭ রান করেন তারা, যা তালিকার তৃতীয় স্থানে রয়েছে।
এ তালিকায় চতুর্থ স্থানে আছে দক্ষিণ আফ্রিকা। ২০১০ সালে হোমগ্রাউন্ডে জিম্বাবুয়ের বিপক্ষে তিন ম্যাচ ওয়ানডে সিরিজে ১০২৩ রান করে প্রোটিয়ারা। ১০০৪ রান নিয়ে পঞ্চম স্থানটিও তাদের। ২০১৭ সালে বাংলাদেশের বিপক্ষে এ রান সংগ্রহ করেন তারা।

সদ্য সমাপ্ত তিন ম্যাচ ওয়ানডে সিরিজে শ্রীলংকাকে ধবলধোলাই করেছে নিউজিল্যান্ড। এ পথে অনন্য বিশ্বরেকর্ড গড়েছেন কিউইরা।